Recession Stagflation หรือ Soft Landing?
14 เมษายน 2566

Recession Stagflation หรือ Soft Landing?
ปรับลดเป้า SET ลงเป็น 1,666 จุด สะท้อนความเสี่ยงจากภาวะเศรษฐกิจถดถอย/ stagflation ต่อกำไรของบริษัท เราปรับลดเป้า SET Index เป็น 1,666 จุด (จาก 1,768 จุด) โดยอิงตาม EPS เฉลี่ยปี 2566-67 ที่ 108 บาท และ PER ล่วงหน้า 12 เดือนที่ 15.50 เท่า (หรือ +0.5SD)
เป้า SET Index ที่ลดลงนั้นเกิดจากการปรับเป้า PER ที่ 17 เท่า เป็น 15.50 เท่า เพื่อสะท้อนความเสี่ยงที่เพิ่มขึ้นของภาวะเศรษฐกิจถดถอยหรือภาวะเศรษฐกิจชะลอตัว (stagflation) ที่อาจส่งผลกระทบต่อกำไรของบริษัทจดทะเบียน ปัจจุบันธนาคารกลางสหรัฐ (เฟด) ต้องเผชิญกับภาวะที่กลืนไม่เข้าคายไม่ออกในการบรรลุเป้าหมายด้านการเติบโต/เสถียรภาพทางการเงิน-ภาวะเงินเฟ้อไปพร้อมกัน อัตราเงินเฟ้อทียังสูงอยู่จะทำให้เฟดต้องคงอัตราดอกเบี้ยนโยบายในระดับสูง ทำให้เงินฝากธนาคารไหลไปสู่กองทุนรวมตลาดเงินมากขึ้น ซึ่งอาจส่งผลให้เกิด Bank run หรือการปล่อยสินเชื่อที่เข้มงวดขึ้นของธนาคาร และส่งผลกระทบต่อเศรษฐกิจ
โดยมีเงินฝากไหลออกจากระบบธนาคารสหรัฐฯ -8.62 แสนล้านดอลลาร์สหรัฐฯ และส่วนหนึ่ง (5.77 แสนล้านดอลลาร์ฯ) ถูกย้ายเข้าสู่ตลาดเงินของสหรัฐ ตั้งแต่การปรับขึ้นอัตราดอกเบี้ยครั้งแรกของเฟดในปี 2565 จนถึงสิ้นเดือน มี.ค.2566
ขณะเดียวกัน ศูนย์วิจัยกสิกรไทยคาดว่าการส่งออกปี 2566 ของไทยจะลดลง -1.2% YoY เนื่องจากการส่งออกไปสหรัฐฯ สหภาพยุโรป และประเทศในแถบอาเซียนจะลดลง -2% เป็น -4% ขณะที่การส่งออกไปจีนจะเติบโต 3.4% YoY กลุ่มธุรกิจที่เกี่ยวข้องกับการส่งออกของไทยน่าจะได้รับผลกระทบจากอุปสงค์ที่ลดลง และการระบายสต็อกสินค้า ด้วยเหตุนี้ เราจึงเห็น downside ต่อ EPS ปี 2566 ของตลาดที่ 102 (+11.5% YoY)
แนวรับสำคัญของ SET Index อยู่ที่ระดับ 1,477-1,542 จุด ภายใต้แบบจำลอง PER EYG และ PBV แนวรับสำคัญของ SET Index คือ 1,542 จุด (PER เฉลี่ยที่ 14.34 เท่า) 1,503 จุด (EYG เฉลี่ยที่ 4.65%) และ 1,477 จุด (PBV ที่ 1.48 เท่า หรือ -1.5SD) ตามลำดับ
ปัจจัยขับเคลื่อนสำคัญของตลาดหุ้นไทยปี 2566 คือ
-การเติบโตของ GDP ปี 2566 ที่ 3.7% YoY ซึ่งได้รับแรงหนุนจากอุปสงค์ในประเทศและการท่องเที่ยวที่เพิ่มขึ้น
-การเลือกตั้งทั่วไปและความตึงเครียดทางภูมิรัฐศาสตร์ระหว่างสหรัฐฯ-จีน จะเป็นผลดีต่อการลงทุนภาคเอกชน/ภาครัฐ
-จำนวนนักท่องเที่ยวขาเข้าที่เพิ่มขึ้นเป็น 28.5 ล้านคนในปี 2566 เทียบกับ 11.2 ล้านคนในปี 2565
-ราคาน้ำมันที่สูงขึ้น หลังกลุ่มโอเปกพลัสเขย่าตลาดด้วยการลดเป้ากำลังการผลิตเพื่อประโยชน์ของกลุ่มพลังงาน
Preferred themes and top picks
เราถอด PRM BAM KTB SC CRC MINT และ BLA ออกจากการเป็นหุ้นเด่น และแทนที่ด้วย KLINIQ AMATA CK AOT SNNP PTTEP และ BCP โดยขณะนี้เรามีธีมการลงทุน 5 ธีม ได้แก่
-ธีมบริโภคภายในประเทศ (BBL CPN และ KLINIQ) คาด GDP ปี 2566 จะเติบโต 3.7% YoY โดยได้รับแรงหนุนจากอุปสงค์ในประเทศและการท่องเที่ยวที่ปรับตัวดีขึ้น
-ธีมการเลือกตั้งทั่วไปและความตึงเครียดทางภูมิรัฐศาสตร์ระหว่างสหรัฐฯ-จีน (AMATA และ CK) จะเป็นผลดีต่อการลงทุนภาคเอกชน/ภาครัฐ
-ธีมการท่องเที่ยว (AOT BDMS และ SNNP) คาดจำนวนนักท่องเที่ยวขาเข้าจะเพิ่มขึ้นเป็น 28.5 ล้านคนในปี 2566 เทียบกับ 11.2 ล้านคนในปี 2565
-ธีมป้องกันความเสี่ยงจากราคาน้ำมันและความเสี่ยงในการเกิด stagflation (PTTEP และ BCP) ราคาน้ำมันที่เพิ่มขึ้นจะเป็นบวกกับราคาขายของธุรกิจสำรวจและผลิต ขณะเดียวกันจะสร้าง stock gain ให้กับกลุ่มโรงกลั่น
-หุ้นที่มีปัจจัยบวกเฉพาะตัว (GUNKUL) ชนะประมูลกำลังการผลิต 848MW ทั้งพลังงานแสงอาทิตย์ และพลังงานลม ประเมิน upsides 24% ต่อ TP
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KSStrategy